
Ljudska povijest ne poznaje ni s\ eca ni 
vojskovođe, koji bi u osvajanju zemalja 
bio ravan sv. Franji Ksaveru. Bez oružja, bez 
sredstava, većinom sam, bez pratnje prodire 
on od afričkoga rta Dobre nade preko Indije, 
Molučkih otoka u Japan propovijedajući Kri¬ 
sta, krsteći pogane, osnivajući misije. Na de¬ 
setke hiljada pokrstio je vlastitom rukom, 
spasio na stotine hiljada pogana od vječne 
propasti upoznavši ih s katoličkom Crkvorrj 
Njegovom se organizatomom duhu divi datvu 
cijeli svijet, pa je lijepo, da i mi upoznarr 

velikana svijeta bar u nekoliko redak? oprosti 

a put Pa- 

IETINJSTVO, 1512 . 

bo „, da dobila ra.padlU-i »«<■»'• 

U krasnim, neprohodnim gorama na sje¬ 
veru Španije živi narod zagonetna jezika, odan 
svetoj vjeri i pradjedovskim običajima, narod, 
koji ljubi slobodu. To je narod Baska, nekda- 
šnja kraljevina Navara. 

Još danas se diže u toj pokrajini ponosni 
dvorac Ksaver, u kome se rodio godine 1506. 
Franjo Ksaver, apostol Indije i Japana. 

Kad su Španjolci zauzeli Navaru, bilo je 
Franji šest godina. Tri godine kasnije umre 
mu otac. Naskoro se Franjo morade rastati i 
sa obadva starija brata, koji su kao hrabri 
vitezovi pošli u rat, da brane domovinu od 
Kastilijanaca. U sredini pruža mali Franjo 
ruku na oproštaj svom prvorođenom bratu 
Miguelu, koji drži zastavu s obiteljskim grbom. 
Do njega jaši njegov brat Juan dovikujući 
»zbogom!« svojoj majci Mariji, tetki Violanti 
i stricu Martinu. 

Vojna bijaše nesretna. Ksaverova je domo¬ 
vina pretvorena u španjolsku provinciju. Zbog 
toga je imala rodoljubna Ksaverova obitelj 
progutati mnogu gorku. U saveznoj se državi 
Francuskoj širilo sve više krivovjerje, ali je 
Bog Navaru od toga poštedio. 

Nekoć su braća nastojala da i Franju za- 
grijaju za boj i oružje. No njemu je lebdio 
pred očima sigurniji cilj negoli je promjenljiva 
ratna sreća. On odluči boriti se za vijenac u 
znanosti, koja će mu otvoriti vrata bogatstvu 
i častima. 

Dvanaest mu bijaše godina, kad se oprosti 
s majkom i braćom i krene preko gora put Pa¬ 
riza na visoke škole. 

OBRAĆENJE, 1533. 

a. ton„i tooioku. oto - -*• «"*■ * 
svojoj naudi? - Mat. 16, 26. 




U mladićevoj se duši kriju dva bisera: stra- 
hopoeitanje prema Bogu i nevinost srca. Na 
njih vrebaju kao zmije otrovnice dva neprija¬ 
telja: bezbožni učitelj i nečisti prijatelj. 

Neki bezbožni profesor na sveučilištu u 
Parizu i jedan pokvareni sudrug htjedoše za¬ 
vesti i sv. Franju Ksavera. Spasila ga Provi¬ 
dnost. Profesor umre, a naslijedi ga bolji. Za 
sudruga pak u stanu dobije uzornog mladića, 
bi. Petra Fabera. Primjer ove dvojice jačao 
ga, da je sačuvao nevinost. 


Zaprijetiše nove opasnosti. Prijatelji nje¬ 
govi, krivovjemici, navađali ga na otpad od 
vjere. Pogibao bijaše to veća, što je Franjo u 
prekomjernoj težnji za bogatstvom i častima 
izgubio s vida glavni cilj života: spas svoje 
neumrle duše. U taj mu čas posla Bog anđela 
izbavitelja, sv. Ignacija Lojolskoga. 

Nekoć se je l Ignacije borio kao hrabri vi¬ 
tez u Navari. Bog ga zovne s bolesničke po¬ 
stelje na uzvišeniju vojnu, da slijedi Krista. Po¬ 
šao je u Pariz da traži istomišljenike, učenike. 

U svojoj sobi sjedi Franjo okružen knjiga¬ 
ma. Položio je sjajno ispite lz mudroslovlja i 
sada je sveučilišni profesor u Parizu. Visoki 
ovratnik odaje još svjetsku taštinu. Svjetiljka 
na stolu sjeća nšs noćnih ura, što ih je slavo¬ 
hlepni mladić posvećivao nauci. Kad bi Franju 
mamile tašte osnove, dovikivao bi mu sv. Igna¬ 
cije: »Što koristi čovjeku, ako sav svijet do¬ 
bije, a duši svojoj naudi?« — Franjo je isprva 
dfi, sjeme Božjih riječi pade;? 
ie se više moliti i napo| r __. x 
pozivu. t* »» 

















ZAVJET, 1534. 

Ostaviše sve i otidoše za njim. 


Luk. 5 , tt 


Neki mladić pristupi Gospodinu i reče: 
»Zapovijedi sam držao od mladosti svoje; što 
mi još treba?« — Isus mu odvrati: »Ako ho¬ 
ćeš savršen da budeš, idi prodaj sve što imaš, 
podaj siromasima,... dođi i slijedi me! — 
A mladić otide žalostan. 

Franjo ne otide, već se velikodušno odazo¬ 
ve pozivu Kristovu, da ga radosno slijedi. 

Ignacije predobije još petoricu učenika. Na 
blagdan Uznesenja Marijina posvetit će se njih 
sedmorica svečano nebeskom Kralju. 

Pred vratima Pariza diže se na »brdu Mu¬ 
čenika« crkvica. Ovdje su se u kripti sastali. 
Blaženi je Petar Faber služio sv. Misu. Prije 
sv. Pričesti uze u svoje posvećene ruke Tijelo 
Gospodnje i okrene se prema drugovima. Sv. 
Ignacije, vođa male čete, kleči pred svećeni¬ 
kom. On se zavjetovao prvi. Sada se zavjetuje 
Franjo čitajući na glas isti obrazac zavjeta. 
Između njega i Ignacija kleči vatreni Boba- 
dilla i učeni profesor Lajnez, pognute glave. 
Iza Ksavera kleči Simon Rođrigues, osnivač 
portugalske redovničke pokrajine, koja je za 
misije vanredno mnogo učinila. Devetnaestgo- 
dišnji Salmeron, Benjamin nove družbe, po¬ 
služuje kod sv. Mise. 

Svi se obožavaše istim zavjetom, da će slije¬ 
diti Krista, svoga Kralja, u siromaštvu i či¬ 
stoći. A nakon svršenih nauka da će hodoča- 
štiti u svetu zemlju. Ne uzmognu li krenuti za 
godinu dana, stavit će se na raspolaganje papi, 
da rade na spas duša. Da potkrijepe svoj za¬ 
vjet, primili su svi Tijelo Gospodnje. Ovo je 
bio dan osnutka Družbe Isusove. 

HODOČAŠĆE. 1536. 


Tko lio .o "• <• 


Došlo je vrijeme, kad će oni prema dogo¬ 
vora putovati u Mletke, da odanle krenu na 
savjetovano hodočašće u svetu zemlju. Igna¬ 
cije ih je već čekao u Mlecima. Odavle su naime 
plovile lađe u Palestinu. 

Svakovrsne glasine, da se Franjo namje¬ 
rava odreći svijeta, uznemirile su njegova bra¬ 
ta Juana. On poradi brzo na tom, da bude 
imenovan kanonikom Pamplone. Imenovanje 
stiže prekasno. Na 15. studenoga u ranu zoru 
ostavlja Franjo sa osam drugova potajno Par 
riz, gdje je proživio jedanaest godina. Zaputili 
se pješke u Mletke, odjeveni kao pariški sve- 
učilištarci. O vratu su otvoreno nosili Gospinu 
lr nini o.ii, a u torbi o ramenu sveto pismo i ča- 
soslov. Put ih je vodio Njemačkom i Švicar- 
skom, gdje je živjelo mnogo otpadnika od sv. 
vjere, koji se rugahu presv. Sakramentu, 
Majci Božjoj i svetoj Crkvi. 

Evo ih u Vorarlbergu u prosincu 1536. Spri¬ 
jeda ispod raspela stoji Ksaver pokazujući 
Petru Faberu i Petru Kaniziju, budućim apo¬ 
stolima Njemačke, gradić Feldkirch. Mladić 
Salmeron nadolazi skidajući šešir pred raspe¬ 
lom. Druga se petorica već približuju gradu. 

Zima bijaše stroga. Cijeli je kraj u dubo¬ 
kom snijegu, a put ih vodi preko divljih gora, 
krajevima opustošenim od surovih vojnika. 
Naši hodočasnici svladavaju sve teškoće ve¬ 
sela srca, jer žele slijediti Krista. 

Stigavši u Mletke bukne rat s Turcima. 
Cijele godine nije krenula nijedna lađa u svetu 
zemlju. Zato pođu s Ignacijem svi u Rim, gdje 
su se stavili na raspolaganje papi, da rade na 
spas duša. 


















POSLANJE, 1540. 

Ti a r.i«, i ~ w ,«/*■' *««"■«' ™ "‘""/“Jš; 




Krist je dao svojim apostolima vlast, da 
u sv. Misi pretvaraju kruh i vino u njegovo 
Tijelo i Krv, a u ispovijedi da opraštaju grije¬ 
he u njegovo ime. Velika je stoga vlast sveće¬ 
nikova, velik je blagoslov, što ga on podjeljuje. 
Zato se dao i Ksaver u Mlecima zarediti za 
svećenika, da uzmogne što više koristiti duša¬ 
ma i raditi na njihovom spasenju. 

Dugo se pripravljao na prvu sv. Žrtvu, a 
kad ju je prinosio, sjalo mu je lice anđeoskom 
radošću. Njegovo je srce čeznulo za trplje¬ 
njem i radom, da zahvali Bogu na toj izvan¬ 
rednoj milosti svećeništva. 

U to vrijeme zamoli portugalski kralj od 
pape Pavla III. misionare za Indiju. Dvojica su 
svećenika iz Družbe Isusove bila određena. Je¬ 
dan od te dvojice oboli. Ignacije zovne Franju 
i reče: »Dvojica od naše družbe moraju u In¬ 
diju. Određeni o. Bobađilla je obolio, a stvar 
je hitna. Evo poduzeća za vas!« — »Dobro! 
Primam najspremnije« odvrati Franjo radosna 
srca, jer mu se ispunile čežnje života. 

Dubokom poniznošću zamoli Franjo do no¬ 
gu namjesnika Kristova za sveti blagoslov 
zahvaljujući za poslanje. S desne na stolu leži 
papino pismo s pečatom, kojim će doskora 
proglasiti Ksavera svojim legatom »u zemlja¬ 
ma Crvenog, Perzijskog mora i Oceana s ovu 
i onu stranu rijeke Gangesa«. Sijedi mu papa 
pokazuje nepregledno polje rada u onim dale¬ 
kim, poganskim krajevima. 

I Franjo se rastaje s Ignacijem i subraćom 
zauvijek. Ostavlja vječni grad, da osvaja novi 
svijet za Krista. 

OPROŠTAJ, 1541 

Idile i naučavajte sve narode! - Mt. 28, 19. 


Poslanik Kristov ostavlja sve: oca i majku, 
prijatelje i domovinu, da osvaja pogane za 
Krista. Blago majci, koja uzgoji dijete za sve¬ 
ćenika, a dvaput blažena ona majka, koja ga 
žrtvuje Bogu za obraćenje pogana! 

U ono su vrijeme polazili misionari u Indi¬ 
ju iz Lisabona, glavnoga grada Portugala. 
Pred gradskim se vratima nalazila crkvica 
»Naše drage Gospe«. Ovdje se pred 40 godina 
povjerio zaštiti nebeske Kraljice veliki Vasco 
da Gama, kad je tražio morski put u Indiju. 
Ovdje se molio Albuquerque, veliki osvajač Goe, 
Malake i Ormusa, otievši muslimanima vlast 
nad Indijskim oceanom. Ovdje se izručivao 
prečistoj Djevici i sv. Franjo Ksaver preporu¬ 
čujući joj svoje putovanje i osvajanje duša u 
poganskim zemljama. 

Godinu dana čeka Franjo u Lisabonu na 
odlazak prve lađe. Uto dozna i kralj za njegov 
požrtvovni rad i toliko ga zavoli, da ga htjede 
zadržati na dvoru. »Najradije bih imao cijelu 
Družbu Isusovu u Portugalu, pa makar me to 
stajalo kraljevskih dobara,« govorio je kralj 
Ivan IH. Uzaludu teška srca morao je napo¬ 
kon i kralj da popusti. 

Prije odlaska održa Franjo svojim suput¬ 
nicima vatreni govor pozivajući ih, da pridone¬ 
su svojim kršćanskim životom u Indiji obraće¬ 
nju pogana. Među slušačima vidimo i jednog 
franjevca, do njega Pavla Misera, brata Dru¬ 
žbe Isusove. Na ušću rijeke Teje čeka usidre¬ 
na lađa Santiago, kojom će skoro otploviti put 
Indije. 

Dođe čas rastanka. Mornari dignu sidra, i 
naskoro izmaoe očima i toranj Belem i obala 
Evrope... Za Ksavera zapo cima novi život. 

s nusLinnNon, 1542. 


Čuvajte se lažnih proroka. Mt. 7, 


1 


Na putu u Indiju navrati se sv. Franjo i u 
grad Melinđu, koji leži na istočnoj obali Afri¬ 
ke. Vasco da Gama podigao je ovdje uz more 
visoki kameni stup s pozlaćenim križem. S us¬ 
hićenjem pozdravi svetac taj znak otkupljenja, 
koji je pobjedonosno blistao povrh melindijskih 
džamija te muslimanske zemlje. 

Stanovnici Melinde bijahu pristaše Muha¬ 
meda. Vjeran im bijaše u rasulu. U pozadini 
slike zamjećujemo džamiju opkoljenu zidom. 
Od nje pokazuje Ksaver bogatome muslimanu 
znak spasa, pozlaćeni križ na kamenom stupu. 

»Sedamnaest je džamija u tome mjestu,« 
tužio se taj odlični musliman, »a ljudi posje¬ 
ćuju još samo tri. Ne znam, odakle to dolari, 
da pobožnost sve to više jenjava.« 

»To je odatle,« odvrati Ksaver, »što Bogu 
nijesu mile molitve krivovjeraca. Zato dopu¬ 
šta, da vam se vjera raspada, ne bi li vas tako 
priveo k pravoj vjeri.« Nato Franjo dokaže 
ispravnost svete katoličke vjere. Ali musli¬ 
manskom se odličniku pričinili zahtjevi kr¬ 
šćanskog ćudoređa previsoki, i on osta okorjela 
srca. 

U istom je mjestu živio neki »kasi«, vrlo 
učen muslimanski propovjednik. On reče Ksa- 
veru: »Ne dođe li Muhamed u roku od dvije 
godine, ne ću više da vjerujem ni u Muhameda 
ni u njegovu nauku!« 

Muslimani bijahu oduvijek najžešći protiv¬ 
nici kršćanstva. Oni su bili i najžešći progoni¬ 
telji sv. Franje Ksavera i njegove subraće. 
Nije ni čudo, jer Krist i Muhamed stoje u 
opreci kao dan i noć. Gdje jedan pobjeđuje, 
mora drugi da umire. 

Godinu dana putovao je sv. Franjo Ksaver 
morem i 3 542. stiže u glavni grad portugalske 
Indije, u Gou. Nenadmašivom se revnošću dar 
de odmah na posao. Posjećivao je bolesnike, 
njegovao gubavce, tješio sužnjeve, pomagao 
sirotinju. Domala ga je cijeli kraj nazivao sa¬ 
mo jednim imenom »sveti otac«. 

Napose je volio poučavati djecu. Zvončićem 
u ruci obilazio je ulicama i trgovima skuplja¬ 
jući mališe, da ih vodi u crkvicu »Naše drage 
Gospe«, gdje ih je poučavao pjevajući im kr¬ 
šćanski nauk. Djeca su se vrlo rado odazivala 
i išla po dvoje i dvoje ulicama ne mareći za 
slastičara, koji im nuđa na tezulji mirisavih 
kolača; ne obazirući se na hladnokrvnog hin¬ 
duističkog trgovca s crvenom točkom na čelu; 
ne bojeći se brahmana, koji nosi preko rame¬ 
na »svetu vrpcu« i prezirno promatra njih i 
Ksavera. 

Naskoro se razlijegale pjesme »svetoga 
oca« rižnim poljanama, kokosovim gajevima, 
u bogatim kućama kao i u kolibicama siroma¬ 
ha. Što su naime djeca naučila u školi, to bi 
pjevala kod kuće robovima i roditeljima upo¬ 
znavajući ih tako sa svetom vjerom. Razbijala 
su neustrašivo kumire, rušila seoske pagode i 
polagala svečev križ na bolesne moleći se nad 
njima, a bolesnici su ozdravljali. 

Portugalski se kralj, a i biskup u Goi silno 
uzradovali tim divnim uspjesima, pa su osni¬ 
vali svuda naokolo škole za kršćanski nauk. A 
oca, koji ne bi dozvoljavao svojoj djeci pola¬ 
zak škole, smatralo se gorim od poganina. 

ČUDOTVORAC, 1543. 

Na bolesnike će polagali ruke, i ozdravljal ce. - 
Mk. 16, 18. 


Čim je u Goi minulo kišno doba, zaputi se 
Ksaver u južnu Indiju, do rta Komorina. Ov¬ 
dje je živjelo kojih 20.000 Paravera, koji su se 
bavili ribarenjem i vađenjem bisera. Pokršteni 
bijahu već prije osam godina, ali nikoga ne 
bijaše, da ih pouci, a nijesu imali ni svećenika. 

Ksaver se zauze za njih svom dušom. Obi¬ 
lazio je neumorno sela, poučavao neuke, raža-; 
rao likove kumira, zaštićivao narod od nasilja 
Portugiza, oslobađao od ugnjetavanja pogan¬ 
skih činovnika, branio od najezde divljih ma- 
durskih konjanika. 

Glas o samilosnom čudotvorcu pronio se 
cijelim krajem. Neka je majka u porodu teško 
bolovala. Kumiri su se oglušili. Pozvaše oca 
Franju. On pokrsti ženu, pomoli se, i molitva 
bi uslišana, a cijelo selo prigrli kršćanstvo. 

Na Ribarskoj obali u selu Kombutureh vi¬ 
dimo rasplakanu ženu, kako pada na koljena 
pružajući svecu mrtvo dijete, koje je palo u 
zdenac. Moli Ksavera, da joj uskrsi dijete. 
Franjo joj pokazuje prema nebu, neka se uz¬ 
da u Dobrotu Božju. Nato se pomoli, blagoslo¬ 
vi dijete, i život se vrati u slabašno tijelo. 

Otada su pozivali svetog oca sa svih strana, 
da im liječi bolesnike. I skoro svi su čudom 
ozdravili. 

Ksaver je djelovao na Ribarskoj obali sa¬ 
mo dvije godine, ali ga Paraveri nisu nikada 
zaboravili. 

Protestanti su ih mamili na sve moguće 
načine, slatkim obećanjima, a često i ljutim 
progonstvima, ali oni su ostali vjerni katolič¬ 
koj Crkvi sve do dana današnjega. 



















ŽIVINE SLUGE, 1543. 

Ostavite ih! Slijepci sa i vođe slijepcima. ' 
Mt. 15. 14. 


Par a veri se najspremnije odazvaše pozivu 
svoga apostola, brahmani pak, službenici ku¬ 
mira, ustrajaše u okorjelosti svoga srca. Oni 
su najviše priječili obraćenje drugih pogana. 
Podržavali su u narodu staro krivoboštvo go¬ 
voreći, da bogovi gladuju i žele jesti. Kasnije 
bi pak te darove žrtvovane bogovima sami po¬ 
jeli. 

»Oni su najizopačenija rasa na svijetu, 
nikada ne govore istine,« piše sv. Franjo Ksa- 
ver. »Kad smo nasamu, kažu mi: »Ti znadeš 
više negoli svi mi zajedno. Znademo, da ima- 
de samo jedan Bog, ali kumiri su naša jedina 
zaslužba.« — Šalju mi darove, da ne odam 
narodu njihovih prevara. No ja razotkrivam 
svuda i svakome njihovu zloću. Da nema brah¬ 
mana, svi bi se obratili. 

Uz glavni hram u Tričenduru živjelo je 
preko 200 brahmana. Pođem k njima i upitam 
ih: 

»Što nam je činiti, da dođemo u nebo?« 

Oni mi ođgovoriše: »Dvije stvari nalažu 
bogovi: ne ubijati krave i davati milostinju 
brahmanima.« Oni naime obožavaju krave i 
mole im se. 

Planem od gnjeva, što je đavao zavladao 
tolikom vlašću nad njima. Razložih im glasno 
vjerovanje i rastumačih, što je nebo i pakao; 
tko dolazi u jedno, a tko u drugo mjesto. Ta¬ 
da se svi digoše i rekoše: 

»Bog kršćana je pravi Bog, jer njegove 
zapovijedi odgovaraju posvema ljudskom ra¬ 
zumu.« 

»Prihvatite dakle kršćanstvo!« rekoh im. 

Oni pak ođgovoriše: »Što će reći narod, 
ako promijenimo dosadašnji način života; od 
čega ćemo onda živjeti?« 

VELIKA iETVA, 1544. 

Koji uzvjeruje i P okr * U M 
ne uzvjeruje , osudi# ce* 


• a koji 

» 


Brahmani su odbili milost Božju. Zato ih 
sv. Franjo ostavi i pođe u Travankor, gdje su 
na obali živjeli potlačeni Makua ribari. Odav¬ 
na su već željeli slijediti primjer svojih su¬ 
sjeda, da se dadu krstiti, ali im poganski kralj 
nije dozvoljavao. Sada su dobili dozvolu, i 
Ksaver pohita k njima, jer ako se prevrtljivi 
kralj predomisli, sve je propalo. 

Primili su ga najvećim oduševljenjem. Fra¬ 
njo sazove odmah muževe iz sviju sela. Pro¬ 
tumači im ukratko vjerovanje i nauči ih mo¬ 
litve: znak sv. križa, vjerovanje, zapovijedi, 
Očenaš, Zdravo Marijo. On je predmolio, a 
muževi su ponavljali njegove riječi. 

Slijedila je propovijed o vjeri i zapovije¬ 
dima. Na koncu su morali zamoliti svi opro- 
štenje dragoga Boga za sve grijehe cijeloga 
života. Nato uze Franjo izgovarati odlomak po 
odlomak vjerovanja pitajući: »Vjerujete li u 
ovaj članak sv. vjere?« — I svi bi prekrstili 
ruke na prs ma i odgovorili: »Vjerujemo.« 

Nadošao je veliki čas sv. krštenja. Vidimo 
nepregledno mnoštvo, kako kleči, i sv. Franju, 
kako krsti. Sprijeda dijeli katehista svakom 
pokrštenom odrezak palmova lista, na kome 
je napisano kršćansko ime pojedinca. 

Iza muževa pouči Ksaver i žene i pokrsti 
ih. I svi novoobraćenici razbili su svoje ku¬ 
mire, kojima su dosada služili. 

Ovako je svetac pokrstio u jednom mjese¬ 
cu cijelu kastu od preko 10.000 duša. A Makua 
iribari diče se još i danas, da su oni djeca sv. 
Franje Ksavera. 

GREŠNIK, 1545. 


, c „i ćete tako iz&~ 
Ako ne budete činili pokore, 

nuli- - Lk. 13, 3. 


Molitvom i pokorom isprosio je sv. Franjo 
blagoslov Božji za svoj rad. Obasut milošću 
Božjom i sav preobražen, djelovao je upravo 
neodoljivo i na najokorjelije grešnike. 

Ksaver još nije dovršio svoga posla u Tra- 
vankoru, kad mu stiže vijest, da je cejlonski 
kralj naložio kršćanima, da se vrate pogan¬ 
stvu. A jer se nijesu htjeli odreći sv. vjere, 
dao ih je sve, njih 600 poubijati. — Ksaver 
ostavlja odmah Travankor i krene u Bassein,, 
gdje uredi stvar. Radosno se vraćao u Kočin, 
jer je u oejlonskim i istočnim stranama do¬ 
zrijevala obilna žetva: krv mučenika je sjeme 
kršćanstva. 

Sa Ksaverom putovaše na lađi i neki por¬ 
tugalski vojnik, veliki grešnik. Mnogo se već 
godina nije ispovjedio. Franjo odabra baš ovu 
lađu, ne bi li osvojio i tu dušu za Boga. 

Putem je taj vojnik proigrao kockanjem 
cijelu svoju imovinu. Bijesan stade pogrđivati 
Boga. Svetac kao da toga nije čuo, pribavi mu 
novaca, neka bi još jednom pokušao sreću. 
Ovaj put dobije u igri sve, što je izgubio. Ti¬ 
me zadobije u Ksavera pouzdanje i sklopi s 
njim prijateljstvo. , 

Stigavši u Kočin pođe s njim u jednu kajh 
pelu, obavi veliku ispovijed i na svoje najveće 
začuđenje dobije vrlo malu pokoru. Kad je iz- 
molio molitve, Franje je već nestalo. Pođe da 
ga traži i nađe ga u jednom kokosovom gaju, 
gdje se za grijehe svoga pokornika strašno 
bičuje. Ovaj je prizor djelovao jače od najoz¬ 
biljnije propovijedi. Priskoči svecu, istrgnemu 
bič i poče sebe krvavo bičevati. Odonda bijaše 
taj vojnik svima uzorom kršćanskoga života. 

U NOĆNOJ nOLlTVI, 1545. 

Bdijte i molite se. da ne padnete u napast! - 
Mt. 26, 41. 


' 


Sveti Franjo živio je neprestano u sjedi¬ 
njenju s Bogom: u čestim je molitvama dizao 
k njemu svoje srce. »Više, više!« vapio bi, kad 
bi ga Gospod pohađao križevima; »dosta, Go¬ 
spodine, dosta!« kad bi mu srce uzbujalo veli¬ 
kom utjehom. 

Mornari su ga češće zatekli na brodu, kako 
ustaje o ponoći i ostaje u svetom razmatra¬ 
nju do zore. Tada se nijesu bojali oluje. 
»Sveti se otac moli,« govorahu, i to im bijaše 
jamstvo. 

Fm a Istoku se otvaralo nepregledno polje 
rada. »Ne zove li me Bog onamo?« pita se 
Ksaver. — Radi protivnih vjetrova nije se 
moglo krenuti u južnu Indiju. Zaputi se dakle 
prema sjeveru, u Majlapur, na grob sv. Tome 
apostola, koga je izvanredno štovao. Ovdje 
proboravi tri mjeseca. Kad bi sve spavalo, 
ustajao bi potiho i pošao u crkvu, da molitvom 
i pokorom izmoli svijetlo i jakost za daleki put 
prema Istoku. 

Iz Majlapura odveze se u grad Malaku i na¬ 
stani se u jednoj kolibi na morskom žalu. Nje¬ 
govi se prijatelji znatiželjno pitali, što on ta- 
mo noću radi i provirivali su u njegovu sobu. 
Vidjeli su stolić, na kome bijaše raspelo i ča- 
soslov. Pokraj stola stajaše krevet ispleten od 
kokosovih vlati, a za uzglavlje mu je služio 
kamen. Svetac je počivao samo kratko vrije¬ 
me. Skoro cijele noći klečao je na zemlji pred 
raspelom uzdignutih ruku prema nebu i raz¬ 
matrao je plačući muku Isusovu. 

Ovako se je pripravljao sv. Franjo za svo- 
ja misijska putovanja, a Bog dragi blagosli¬ 
vljaše njegove staze. 

NR OTOKU nnBOINI, 1546. 

Kn„ na • — M “° k - - *•* '■ 


Iz Malake krene Ksaver na jug, uz otoke 
Javu i Sumatru, do otoka Amboine. Ovdje je 
prije više godina pokršteno sedam sela. Novo- 
obraćenici, od straha pred nasilnim muslima¬ 
nima, pobjegli su u unutrašnjost zemlje i po¬ 
vukli se u neprohodne gore. Jedini svećenik, 
njihov dušobrižnik, umro je već davno; ostali 
su kao ovce bez pastira. K njima se sada za>- 
puti Franjo divljom prašumom, da ih obodri 
i pouči u svetoj vjeri. Pratio ga je dječak Ma- 
noel, sin poglavice iz Hative. 

Vidimo ih na putu, gdje se odmaraju. Sve¬ 
tac tumači svom malom provodiču tajnu sve¬ 
toga križa i potiče ga na vjernost Bogu: 
»Manoele, dobro je mrijeti za Isusa Krista!« 

Dvanaest je godina prošlo. Muslimani su 
nastojali da užasnim trogodišnjim progonstvi¬ 
ma prisile katolike na otpad od sv. vjere. Na. 
čelu kršćana bijaše srčani junak: Manoel * 
Hative. 

»Otpadnite od vjere i predajte se!« vikali 
su muslimani opkoljenim kršćanima u Kilan- 
gu. 

»Nikada! Dok je Manoel iz Hative živ i ka¬ 
tolik, mi se ne predajemo!« poručiše kršćani. 
Tri mjeseca odolijevao je Manoel svim musli¬ 
manskim navalama, dok mu konačno ne stigne 
pomoć od Portugalaca. 

»Odakle ste crpili toliku snagu i ustrajnost 
u svim opasnostima?« upita misionar junač¬ 
koga vođu. Manoel odvrati: »Neuki sam sin 
amboinskih prašuma, ali jedno znadem, što 
me je naučio sv. Franjo: da je dobro mrijeti 
za Isusa Krista!« 


29 













IZGUBLJENO RASPELO, 1546 

Isusa tražite Nazarećanina raspetoga. ■ Mk. 16, 6. 





Na zapadu Nove Guineje leži veliki otok 
Sarang. Divlji je to kraj, prekriven još i da¬ 
nas neprohodnim prašumama. Rijetki su, koji 
onamo zalaze, pa se o njemu još uvijek malo 
znade. 1 

Onamo se zaputio Ksaver iz Amboine na 
jedrenjaci. Želio je i tim nepoznatim pogani¬ 
ma donijeti radosnu vijest o Spasitelju. 

Putem ih na moru stiže silna oluja. Sve je 
u strahu očekivalo sigurnu propast. Svetac 
uze svoje propelo, uroni ga u more i zamoli 
dragoga Boga, da im se smiluje, spominjući se 
muke i smrti Kristove. Dok se ovako molio, 
prekine se vrpca na propelu, i dragocjene sve¬ 
tinje nesta u morskim valovima. Franjo se 
nad gubitkom drage svetinje vrlo žalostio. 
Bura se pak samo pomalo stišavala, te su istom 
nakon 24 sata stigli na otok Sarang. 

Ksaver krene odmah uz obalu s mladim 
vojnikom Faustom Rodriguesom do obližnjega 
sela. Nijesu daleko došli, kad izmili iz mora 
rak noseći u škarama izgubljeno propelo, da¬ 
dne ga svecu i vrati se u more. Silno iznenađen 
baci se Franjo na koljena zahvaljujući Bogu 
na tolikoj dobroti. I vojnik se od čuđenja sne¬ 
bivaše i nehote pada na koljena. 

Na podnožju 3000 m visoke gore Pinaje, u 
sjeni kokosovih palma, vide se u daljini širo¬ 
ki krovovi sela Tamilao. U tom se selu zaldrža 
Ksaver osam dana propovijedajući Krista ra¬ 
spetoga. Ali ovi su divlji stanovnici bili okor¬ 
jela srca i nijesu se obratili. 

Nfl OTOKU NUSm-flUT. 1546. 

Prijeđi i pomozi nam! - Dj. Ap. 16 „ 9. 


Vraćajući se s otoka Saranga pristade 
Ksaver jedrenjačom uz otočić Nusalaot. Ovdje 
su stanovali surovi pogani, koji su za vrijeme 
rata žderali lješine poginulih neprijatelja. 

Na taj su otok dolazili češće portugalski 
trgovci, jer je otok obilovao raznim mirodi¬ 
jama. Ksaver se zaustavi u mjestu Lenitu na 
sjeverozapadnoj obali. Boravio je ovdje neko¬ 
liko dana propovijedajući Alfurima i želeći ih 
osvojiti za Krista. Ali su i ova divljačka srca 
odbijala milost Božju. Zato ostavi Ksaver i 
njih i vrati se s vojnikom Faustom Rodrigue- 
som na otok Amboinu. 

Jedan se samo mladić na Nusalaotu obratio. 
Ksaver mu nadjene na krštenju ime Franjo i 
reče: »Franjo, uzdaj se u milosrđe Božje, osta¬ 
ni vjeran svetoj vjeri, pa ćeš umrijeti s ime¬ 
nom Isusovim na usnama!« 

Franjo postade uzornim vojnikom. Borio 
se u mnogim ratovima protiv muslimana. Kad 
su jednoga dana jurišali na tvrđavu Ihamahu, 
pogodi ga smrtonosno zrno. Fausto Rodrigues 
mu odmah pritekne u pomoć; ali uzalud. Fra* 
njo naskoro izdahne, a posljednje riječi bile su 
mu: »Isuse, Isuse!« — Obećanje svetoga oca 
ispunilo se! 

Pedeset godina poslije Ksaverove smrti 
osvojili su protestanti Holanđezi Amboinske 
otoke, a siromašne su kršćane prisilili, da po¬ 
prime njihovo krivovjerje. Fausta su pak Ro- 
driguesa radi postojanosti u svetoj vjeri zato¬ 
čili na Filipinske otoke, gdje je umro svetom 
smrću u gradu imena Isusova. 

Nfl OBALI TERNflTESfl, 1546 

Tko će nas rastaviti od ljubavi Kristove? - 
Rimlj. 8, 35. 


Malajskom barkom odveze se Ksaver s 
otoka Amboine na otok Ternate. Uslijed izne¬ 
nadnih oluja i jakoga strujanja mora između 
bezbrojnih koralnih grebena bilo je to četr- 
naestdnevno putovanje opasno i tegotno. 

Otok Ternate bijaše središte trgovine mi¬ 
rodijama, portugalska tvrđa i sjedište musli¬ 
manskoga kralja. Ovdje je svetae djelovao tri 
mjeseca među kršćanima i nevjernicima. Obra¬ 
tio je kraljevu majku Niašilu, koju je cijelo 
kraljevstvo uvelike poštivalo radi njenih kre¬ 
posti i poznavanja muslimanske vjere. Osim 

ft S ! et i krst 1 ““»go velikaša, 
bvitala je velika budućnost za kršćansku vje¬ 
ru u Tematesu. 

Franjo doznaje, da na Moro otocima sta- 
nuju surovi, prevrtljivi divljaci, koji svojim 
gostima miješaju otrov u hranu i piće. Pred 
dvanaest su godina bili pokršteni, ali ih je 
sultan Dalolo prisilio na otpad od sv. vjere. 

•i POP 3 -!® crkve i umore svoga svećen¬ 

ik 3 " Buntovnike doduše pokore oružanom si¬ 
lom, ali se od onoga vremena ne usudi nijedan 
svećenik da kod njih boravi. 

Prijatelji su zaklinjali Franju, da odusta¬ 
je od svoje namjere, jer da ide u sigurnu smrt. 
Uzalud su ga molili, neka bi uzeo sobom bar 
^^ U °ft OV< T pouzdanje u Boga najbolji je 
protuotrov!« odgovori im svetac. — Tada na¬ 
govore zapovjednika lađe, da mu uskrati pu¬ 
tovanje. Nato plane Ksaver svetom srdžbom 
i reče: »Ne đađnete li mi lađe, preplivat ću 
more do Morojskih otoka.« 

Prijatelji popustiše, a neki se odvažniji po- 
nuđise Franji, da će ga pratiti na tom putu. 

NA MORO OTOCIMA, 1546. 

Ako s njim trpimo, s njim ćemo i kraljevati. - 
U. Tim. 2, 12. 






Kao dobar pastir pošao je Ksaver na Moro 
otočje, da traži izgubljene ovce. Pristade uz 
istočne obale, gdje su se nizala sela otpadni¬ 
ka, poglavice Sugale, pa kršćanska sela Ma- 
muja, Toli i čava. 

Kršćani bijahu neuki i surovi. Odijelo im 
bijaše pregača načinjena od lika, a riža i srči- 
ka od sago-palme njihova hrana. Svoje su dr¬ 
vene kolibe pokrivali palmovim lišćem. Uz 
kuće su postavljali na stupove mrtvačke san¬ 
duke sa svojim pokojnicima. Strah pred zlo¬ 
dusima obuzeo je cijelo njihovo biće, a čarob¬ 
njak bijaše njihovo jedino utočište u svakom 
zlu. 

Putovanje na malenom čamcu od sela do 
sela uz opasne koralne grebene bijaše silno 
naporno. Franjo je mnogo patio. I kad bi po¬ 
čivali noću uz tabornu vatru ili u 'urođeničkoj 
kolibi, ni jesu bili nikada sigurni, da ih ne će 
umoriti izdajice. 

Na morojskim obalama sproveo je svetac 
najsretnije časove života. Daleko od svake 
ljudske pomoći živio je jedino od ufanja u 
Boga, pa je rekao: »Ovo bi se otočje imalo 
nazivati otočjem »Ufanja u Boga«, a ne »Moro 
otočje.« 

Tn se mjeseca zadržavao ovdje Ksaver po¬ 
sjećujući sela, krsteći djecu i poučavajući od¬ 
rasle. Svagdjie su ga dočekivali velikim vese¬ 
ljem. Napokon se vrati u Temate. 

U Ternatu nastoji obratiti kralja. Ali tom 
čovjeku nije bilo stalo ni do muslimanske vje¬ 
re. Njemu je vrijedilo njegovih stotinu žena 
više negoli Krist. Kasnije je bijesno progonio 
kršćane; protjera svećenike, poubija kršćane, 
popali crkve. Koji su ostali na životu, zabora¬ 
vili su naskoro kršćanstvo i vratili se pogan¬ 
stvu. Tako je nestalo križa s Morojskih otoka. 













aČINSKO ČUUO, 1547. 


Rasprši ohole i zbaci vladare s prijestolja. - 

Lk. 1, 51 - 52. 






S otoka Tematesa vrati se Ksaver u Ma- 
laku. Najžešći neprijatelj Malake bijahu ačin- 
ski gusari. Početkom listopada navale oni noću 
na luku, da zapale brodovlje i unište grad. 
Borba bijaše krvava i očajna. Napadaj se đuš- 
manina potpuno izjalovi. Kad je svitala zora, 
udare drzoviti napadači u divlji bijeg. No po¬ 
bjednici nijesu imali ni snage ni srčanosti, da 
ih progone. 

Sv. Franjo ustaje, potiče i nagovara ljude 
na sveti rat. Njegova ih riječ oduševi, spreme 
odmah nekoliko brodova, i 180 vojnika i grar 
dana zaplovi u potjeru za neprijateljem križa. 

Sve je očekivalo, da će se borci uskoro 
vratiti kao pobjednici. Ali četrdeset je već da¬ 
na minulo, a o njima ni vijesti ni traga. Go¬ 
vorkalo se, da su uništeni Narod poče mr¬ 
mljati. U gradu zavlada strah, jer se sultan iz 
Bintanga potajno približavao nezaštićenom 
gradu kao krvoločni tigar. 

U nedjelju držao je Ksaver običajnu pro¬ 
povijed. Najednom stane, zagleda se u nebo i 
reče: »Ovdje imade žena, koje idu pitati čaro¬ 
bnjake i oplakuju svoje muževe. Malovjemi 
kršćani, zar imate tako malo pouzdanja u Bo¬ 
ga? Braćoi, prijatelji! Radujte se od srca i 
zahvalite Bogu, jer su naši uništili neprijatelja 
i uskoro će se vratiti!« 

Veliko čuđenje zavlada među slušačima, 
jer još nijesu ni otkuda primili nikakve vijesti 
o svojima. Dva dana kasnije stiže prvi brod s 
novošću, da su na sjeveru, stotinu milja da¬ 
leko od Malake, pobijedili i potpuno uništili ne¬ 
prijateljsko brodovlje. Bilo je to u isti dan i 
isti čas, kad je svetac to gledao u čudesnom 
viđenju. 

PROPOVIJEDA U JAPANU, 1549. 

Židovi ištu znakove, Grci traže mudrost. A mi 
propovijedamo Krista raspetoga. - I. Kor. 1, 22 - 23. 



1 


Nedokučivi su pute vi Božji! Ksaver naumi 
iz Malake u Kinu, a Bog ga vodi u Japan. 

Zbog počinjenog umorstva pobjegne Japa^ 
nac Hanširu u budistički samostan tražeći smi¬ 
renje svojoj dusi. Mučili su ga mladenački gri¬ 
jesi. Ali budini mu svećenici ne pribaviše mira. 
Zato pobjegne na portugalsku lađu, koja je 
plovila u Kinu. Na brodu dozna za sv. Franju 
i on se odluči k njemu na put u Malaku, uda¬ 
ljenu stotine milja. Nažalost je KsaVer u to 
vrijeme već otputovao na Molučke otoke. Ne 
našavši sveca vrati se Japanac razočaran u do¬ 
movinu. Već je iz daljine gledao japanske gore, 
kad se nenadano diže silna oluja, koja ga baci 
opet na kitajske obale. Obuzme ga smrtni 
strah. Njegovo je srce vapilo za Bogom u neo¬ 
doljivoj težnji za smirenjem. Zaputi se stoga 
ponovno na daleki put u Malaku, da nađe sve¬ 
ca, a po njemu i mir duši svojoj. I ovaj puta 
ga nađe, nađe mir. Na krštenju dobi ime Pa- 
vao. 

Pavao pođe sa Ksaverom u Japan. Na Uz¬ 
nesenje Marijino 1549. iskrcaju se u Kagoši- 
mi. Knez primi milostivo misionara i dozvoli 
mu, da propovijeda.. Hanširovom pomoću na¬ 
pisa Franjo kršćanske istine na japanskom 
jeziku čitajući ih dnevno narodu pred pago- 
dom. Mnogi su mu se radi tuđinskoga izgovora 
rugali; ozbiljniji su pak razmišljali o njegovoj 
nauci i bijaše im pri duši kao putniku, koji iza 
tamne noći napokon ugleda zlatno simce. Na¬ 
skoro se pokrstilo stotinu ljudi, a svetac piše: 
»Japanci su od svih otkrivenih naroda najbo¬ 
lji. I meni se čini, da se među poganima ne će 
naći nijedan narod, koji bi u tom nadmašio 
Japance.« 

KSfiVER I NINŠIT, »550. 


Tko čini istinu, dolazi k svijetlu. - Iv. 3, 21 


U Kagošimi se nalazio samostan bonceva, 
poganskih redovnika. Poglavar toga samosta¬ 
na bijaše Ninšit. Ovaj se je mnogo zanimao za 
kršćanstvo, pozivao često sv. Franju u goste 
i stavljao mu razna pitanja. 

Već kod prvoga posjeta upita sv. Franjo 
Ninšita: »Što biva od čovjeka, kome se odrubi 
glava?« — Ninšit je prema svojoj vjeri morao 
odgovoriti: »Ništa! Jer se s tijelom raspada 
i duša.« Ali Ksaver ga pouči protivno: »Tijelo 
se raspada, ali duša živi dalje i uživa dobro u 
vječnoj sreći, ili zlo u vječnome ognju.« — 
Ninšit je o tome razmišljao dane i noći. Nije 
imao više mira, a u nutrinji mu je neki glas 
neprestano govorio: »Tvoja je duša vječna!« 

»Kad biste mogli birati, kažite mi, što biste 
izabrali: mladost ili starost?« upita drugom 
zgodom Ksaver. 

»Svakako mladost,« odvrati Ninšit, »jer u 
mladosti se još može raditi, što čovjek hoće.« 

»A što je mornaru milije,« nastavi svetac, 
»oluja na otvorenom moru ili pristanak i spas 
u sigurnoj luci?« 

Tada se Ninšit ražalosti i reče: »Razumi¬ 
jem, ali to se ne može na* me primijeniti, jer 
ja ne znam, kuda plovim.« 

Kolebao je još neprestano između pogan¬ 
skoga Bude i božanskoga Krista. 

Nakon godinu dana morade Franjo ostavi¬ 
ti Kagošimu. Kasnije su još dva puta prošli 
vjerovjesnici tim građom, i oba puta ih je 
Ninšit posjetio. »Prezirem Budu i Amidu, mo¬ 
lim se još samo pravome Bogu,« govorio je 
Ninšit misionarima, ali nije imao snage da 
prigrli kršćanstvo. Punih je dvadeset i šest 
godina odgađao krštenje, dok konačno ne po¬ 
zove svećenika. Ali prije negoli je ovaj stigao, 
Ninšit umre .., 

POVRATAK IZ MITAKA, 1551. 

Kad bi i ti znao i to u ovaj tvoj dan, što je za 
mir tvoj! - Lk. 19, 42. 


Progonstva su započela. Poganski su sve¬ 
ćenici bjesnili od srdžbe, jer su obraćenici pre¬ 
zirali kumire i prestali im davati milostinju. 
Nagovore kneza, da izda nalog, neka se kazni 
smrću svaki onaj, koji primi krštenje. Ovako 
je mržnja poganskih svećenika protjerala 
Ksavera iz Kagošime. Pošao je dakle dalje. 

U Hirabu osnuje kršćansku općinu. U Ha- 
kati i Jamagučiju propovijeda neustrašivo pro¬ 
tiv opačina bončeva. U Šakaju predobije za 
kršćanstvo svog odličnog gostoprimca. Tada 
se zaputi u Mijako. 

, Čuo je naime, da se u Mijaku nalazi c(ar, 
vrhovna glava bončeva, i glasovito sveučilište. 
Ovdje htjede izazvati budističke učenjake na 
javnu i veliku raspravu. Istina će pobijediti. 
Car će dozvoliti da propovijeda, i tada će bn 
predobiti cijeli Japan za Krista, Kralja svje¬ 
tova, — mišljaše Ksaver. 

Ali se gorko razočara. U zemlji je bjesnio 
rat. Buntovnici su zauzeli Mijako, a sveučili¬ 
šte mu zatvori vrata. Kralj je izgubivši svu 
vlast živio povučeno i siromaški u staram 
dvorcu. K njemu se nije moglo, a carski je na¬ 
mjesnik pobjegao. Narod je pak prezreo sv. 
Pranju i nabacivao se za njim kamenjem. 

Nakon jedanaest dana oprosti se Ksaver 
s gradom Mijakom. I dok se barka udaljivala 
od nesretnoga grada, nije on skidao s njega 
pogleda moleći se goruće Bogu za obraćenje 
Japana. 

Uputi se rijekom prema jugu. Tamo je vla¬ 
dao knez Ouči Jošitaka moćniji od cara i kra¬ 
lja u Jamagučiju. Kao poslanik Kristov pođe 
on sada k njemu, ali ne u siromašnom odijelu 
kao siromah Kristov, već otmeno odjeven, u 
svjetskom sjaju, jer Japan još nije shvaćao 
siromaštva radi Krista. 

IDE KRALJU OD BUNGfl, 1551. 


Nosit će ime moje pred kraljeve i narode. 
Dj. Ap. 9, 15. 


Rijetkim, i u Japanu još neviđenim daro¬ 
vima, zaputi se Ksaver kralju u Jamaguči, 
Zadivljen tim darovima primi ga kralj vrlo nar 
klono i dozvoli mu da propovijeda. 

Ksaver započe odmah raspravljati s naj- 
učenijim boncima. Svojim ih dokazima brzo 
ušutka i natjera u škripac. Moć Bude i Amide 
bila se uzdrmala. Grad se uskomeša. Povorke 
su dolazile k sv. Franji, da ga slušaju. Sve se 
je divilo njegovoj svestranoj učenosti. Morao 
im je govoriti o kretanju sunca i mjeseca, o 
kometima, o munji, grmljavini, snijegu, po¬ 
mrčini. Pitanjima ne bijaše kraja. Od svjet¬ 
skih je znanosti prelazio Ksaver na govor o 
Bogu,' Stvoritelju svijeta, o besmrtnosti duše, 
o Spasitelju. — Obratilo se mnogo plemića. 

Uto stignu Portugalci na dvor susjedno¬ 
ga kralja od Bunga, Otomo Jošišige, i pripo¬ 
vijedahu mu o sv. Ksaveru. Kralj zajželi da 
ga vidi. Ksaver se ođazva pozivu. U svečanoj 
povorci povedoše ga Portugalci do kraljeve 
palače. Bio je sjajno primljen. I ovdje pozove 
bonce na javnu raspravu* na kojoj ih posve 
smete i nadvlada. Već su uslijedila prva obras- 
ćenia, kad važni poslovi pozvaše Ksavera, da 
se vrati u Indiju. I Ksaver ostavlja Japan. 

Na rastanku obeća kralj, da će štititi kršćan¬ 
stvo. I održao je riječ. Po njemu je ušla sv, 
vjera i u Mijako i na jug Japana. A napokon 
se i sam kralj odazva Božjem pozivu. Dugo 
poslije Ksaverova odlaska tražio je on još uvi¬ 
jek svoj duševni mir u budističkim razmatra¬ 
njima, ali uzalud. Dvadeset i sedam godina 
poslije odlaska sv. Franje primi i on sv. kr¬ 
štenje. Slijedilo ga u tome 70.000 podanika. 
Naskoro je japanska Crkva brojila 600.000 
vjernika, koje nijesu ni najgroznija progon¬ 
stva mogla uništiti. 

SHRT, 1552. 

Blaženi, koji umiru u Gospodinu! - Otkr. 14, 13. 





Ksaver stiže u Indiju. Stvara nove osnove 
o osvajanju Istoka. »Kako može tvoja vjera 
biti prava, kad je u Kini nitko ne poznaje?« 
govorili su sv. Franji ljudi u Japanu. Iz Kine 
je naime došla sva kultura i mudrost u Japan. 
Zato je sada Ksaver odlučio predobiti ponaj¬ 
prije Kinu za Krista. No pristup u tu zemlju 
bijaše svakom strancu najstrože zabranjen. 

Pred vratima kineskog grada Kantona leži 
otok Sancian. Odavle je Ksaver namjeravao 
potajno prodrijeti u zatvorenu zemlju, »Nebe¬ 
sko carstvo«. Ni oštra zima, ni nesnosni glad, 
ni strašni kantonski zatvori nijesu ga mogli 
odvratiti od nauma. Svi su ga pratioci ostavili 
i pobjegli od straha pred smrću, samo je vjer¬ 
ni Kinez Antonio ustrajao uz njega. Jedan im 
je trgovac obećao, da će ih uz veliku cijenu 
potajno prevesti. Ali vrijeme je prolazilo, a 
nitko se nije javljao. 

Svetac oboli. Velika groznica skršila mu 
sile. Predan posve u volju Božju, leži on vedra 
lica u razgovoru s Bogom i njegovom svetom 
Majkom. Drugoga petka uvečer nije mogao 
više ni govoriti. Bližila se smrt. Antonio bdije 
uz bolesnika. Pogled sv. Franje uprt je na 
propelo. Ponoć je minula. Antonio mu utisne 
u ruku posmrtnu svijeću, i svetac usne blaže¬ 
nim snom pošavši k Isusu. 

Bilo je to 3. prosinca 1552. 

U crkvi Dobroga Isusa u Goi leži čudotvor¬ 
ni srebrni lijes. U njemu počiva najveće blago 
Indije, tijelo sv. Franje Ksavera. Tisuće ljudi 
sviju vjera i narodnosti dolaze na njegov grob, 
da se pomole. 













MOĆNI ZAGOVORNIK 

U prosincu 1633. upriličena bi u Napulju 
vanredna svečanost u čast Bezgrešnoj. Iza, 
svečanosti povjereno je Marcelu Mastrilli D. L, 
da, vodi brigu oko skidanja nakita. Jednom se 
radniku izmače čekić i pade s velike visine 
Marcelu na glavu. On se smjesta sruši, a krv 
ga oblije. Liječnici izjave, da mu prijeti smrt, 
jer mu se potresao mozak. 

Koncem prosinca pokažu se znaci skore smr¬ 
ti. Uto mu se ukaže sv. Franjo Ksaver pružat- 
jući mu štap i svijeću: štap u znak putovanja 
u indijske misije ili svijeću za skoru smrt. 
SMarcel odvrati, da on želi jedino ono, što je 
Bogu najmilije. — Ovo viđenje saopći Marcel 
svome poglavaru, koji mu dozvoli, da se za¬ 
vjetuje poći u indijske misije. 

Očekivao je sada poboljšanje, ali njemu se 
pogorša; 3. siječnja prestajalo mu kucati sr¬ 
ce, a lice mu je oblila smrtna bljedoća. U 9 sati 
navečer očekivali su liječnici svaki čas njegov 
posljednji dah. 

Najednom se Marcel okrene, a svi se zapa¬ 
nje, jer se prije nije mogao ni maknuti. U vi¬ 
đenju gledao je sv. Franju, koji je opet došao 
j zatražio od Marcela, da obnovi svoj zavjet 
za indijske misije. Nakon toga mu reče: »Evo, 
sada si zdrav! Zahvali Isusu za tu vanrednu 
milost i poljubi rane Isusove na svom raspelu!« 

Čim je viđenja nestalo, ustade Marcel sa 
bolesničke postelje posve zdrav. Još iste veče¬ 
ri napisa on opširno cijelo viđenje. 

Marcel izvrši svoj zavjet i ode u indijske 
p- —H - •' pošalju dalje u 



